Diskusjon:Arendal politikammer

message: Det har blitt foreslått å flette denne artikkelen med artikkelen om Arendal politistasjon. Jeg mener artiklene bør holdes fraskilt, da de omtaler to ulike enheter - om enn med en del felles historikk:
* Arendal politistasjon er en eksisterende enhet underlagt Agder politidistrikt, og ligger - såvidt jeg vet - på samme nivå i "politihierarkiet" som det lensmannskontorer og politistasjoner i andre byer (f.eks. Grimstad) gjør. Arendal politistasjon dekker Arendal kommune.
* Arendal politikammer var et politikammer (politidistrikt) på lik linje med Kristiansand politikammer og Vest-Agder politikammer frem til disse tre ble slått sammen til det nåværende Agder politidistrikt. Arendal politikammer dekte store deler av Aust-Agder, og var overordnet lensmannskontorene og politistasjonene i distriktet politikammeret dekket, men utøvde også sistnevntes oppgaver i selve Arendal kommune. Arendal politikammer opphørte å eksistere fra 1. januar 2002, da de overordnede oppgavene ble overført til det nyopprettede Agder politidistrikt.
Jeg er likevel enig i at skillet mellom de to bør gjøres tydeligere, men har valgt å være forsiktig da jeg har dårlig kjennskap til organisasjonshistorikken etter 1990-tallet. --Geir Pålsson (diskusjon) 21. nov. 2014 kl. 17:27 (CET)
replies: text: Enig i at her må det ikke slås sammen. Det bør være artikler om alle være nåværende politidistrikt og de bør starte med opprettelsen. Våre nåværende 27 politidistrikt er resultatet av en sammenslåing av 54 politidistrikt. Politikammermodellen ble forlatt når de 54 politidistriktene oppstod og jeg er noe usikker på hvor mange politikammer det var. En politistasjon er nok ikke synonymt med et politikammer. Vår nåværende politilov av 1995 nevner ikke ordet politikammer og jeg mistenker at ordet burde forsvunnet med iverksettingen av denne loven eller en stund etterpå. Her skal det nok heller spres slik at vi har egne artikler både om nåværende politidistrikt og om de tidligere politidistrikt samt tidligere politikammer. Der hvor ett politikammer er helt sammenfallende med ett politidistrikt kan det være samme artikkel, men navneendringen må stå i artikkelen. Vi har en politireform på gang så om noen år så er vel dette igjen redusert til ett sted mellom 6 og 12 politidistrikt. Historiene til de tidligere politidistriktene bør jo ikke forsvinne selv om vi får en sammenslåing av noen av dem. Videre så hadde vi historisk en politietat og en lensmannsetat og vi kan jo ikke gi oss til å slå sammen de gamle lensmannsdistriktene med de nye politidistriktene selv om dette nå er en etat og lensmannsdistriktene nå er underlagt politimesteren (som eksempel se FOR-1997-01-24-51 hvor Romerike politikammer og lensmannen i Skedsmo slås sammen). Ordbruken er imidlertid herlig inkonsekvent og søk i både Lovdata og på regjeringen.no avslører at selv om politikammeret som enhet i politiet forsvant for en god del mer enn 10 år siden så har den ikke gått ut av språket. For å klare å få noenlunde ryddighet i dette så bør det være egne artikler om egne enheter og så får det heller i artiklene om de nye enhetene henvises til egne artikler om de gamle enhetene som ble slukt av den nye. Noen raskt sammenraska kilder til organisasjon er St.meld. nr. 22 (2000-2001), NOU 1999: 10 En bedre organisert politi- og lensmannsetat politiloven, NOU 1991: 21 ツツDyveldi ☯ prat  ✉ post  21. nov. 2014 kl. 22:51 (CET)
replies: text: : Det er behov for en bedre forklaring av hvordan Arendal Politikammer kunne bestå frem til 2002 da det ble en del av Agder politidistrikt når det samtidig skifte navn til Arendal Politistasjon allerede i 1997  (og enheten Arendal Politistasjon ble opprettet allerede i 1995). Det er noen detaljer om prosessene som mangler her. --2001:464D:E107:0:C513:9854:ED48:32C9 10. aug. 2016 kl. 17:06 (CEST)
replies: text: :: Jeg synes ikke det er lett å bli klok på organisasjonshistorikken, men foreslår i alle fall at: 1) Artikkelen flyttes til "Arendal politidistrikt", som i dag omdirigeres hit. Dvs at disse to bytter plass. "Politidistrikt" ser ut til å ha vært benevnelsen som var i bruk i alle fall de siste årene før sammenslåingen i 2002. 2) Innledningsvis legge til info om distriktets utbredelese i forkant av sammenslåingen 1. januar 2002, dvs. kommunene Lillesand, Grimstad, Arendal, Tvedestrand, Risør, Gjerstad, Åmli, Vegårshei, Froland og Birkenes. Denne infoen er relevant, og kan kanskje bidra til å klargjøre skillet mellom den lokale politistasjonen som fortsatt finnes, og politidistriktet som opphørte i 2002. (Jfr. stortingsmld nr 22 (2000-2001) Tilsvarende flytting bør for øvrig da også gjøres med Kristiansand politikammer og Vest-Agder politikammer. Det svarer ikke på alle spørsmålene som her stilles, men kan kanskje hjelpe et lite stykke på veien? --Geir Pålsson (diskusjon) 31. aug. 2016 kl. 19:30 (CEST)
replies: text: ::: Det er noe med ordbruken opp gjennom historien her som tåkelegger det hele: Nå har jeg bladd meg gjennom NOUen: . Anbefaler å søke inne i NOUen med søkestrengen: -- politikamre* politidistrikt* -- Søket gir 139 treff og når jeg blar meg fra treff til treff så er det for meg åpenbart at i 1987 betydde ikke politidistrikt det samme som det har gjort på 2000-tallet. Legg merke til at på side 27 punkt 3.2.2 opptrer «Økern politidistrikt». Dette gjør det vanskelig å søke i Bokhylla (nb.no) og få gode treff.  Jeg klarer ikke å se at det som omtales som politidistrikt i denne NOUen kan være det samme som de 54 som ble slått sammen til 27 i 2002 og som i 2016 holder på å slå seg sammen til 12.

text: :::-- Spørsmålet her blir hvilke betydninger har ordet politikammer hatt og når og hvor lenge var politikammer en organisatorisk enhet. Videre ser det ut til at politidistrikt på et tidspunkt var et område og så en gang (antagelig på 90-tallet) ble det en organisatorisk enhet. Så må vi også ta høyde for at det kan være en sammenblanding med politistasjon. Vi får også huske på at lensmennene lenge var organisert under fylkesmennene. Så har vi det faktum at lenge var politiet organisert direkte under Justisdepartementet (Norge) og først i år 2000 ble Politidirektoratet opprettet og hele politi- og lensmannsetaten "samordnet" og underordnet ett direktorat. Historisk tror jeg det var en himla mengde større og mindre mer og mindre selvstendige enheter.

text: :::-- Jeg tror vi skal kartlegge en del mer før vi flytter rundt på ting. Når jeg søker i Bokhylla (nb.no) på "Arendal politikammer" og "Arendal politidistrikt" så få jeg treff som indikerer at politikammeret har blitt kalt et politidistrikt lenge før vi fikk sammenslåingen og omorganiseringen som resulterte i 54 politidistrikt (ca. 1990-tallet). Arendal politikammer/politidistrikt var da heller ikke ett av de 54 politidistriktene vi hadde i år 2000 og når ble politidet oppdelt i disse 54 politidistriktene. Det vi leter etter er hvordan har politi- og lensmannsetaten vært organisert opp gjennom ikke bare 1900-tallet, men også på 1800-tallet og før det. Vi kan ha mye politihistoriske artikler som får behov for omskrivning her.  --ツツDyveldi ☯ prat  ✉ post 31. aug. 2016 kl. 21:19 (CEST)
replies: text: :::: Enig at det et solid tåkelag over det hele. Økern er et mysterium, men muligens et tilfelle av upresis språkbruk i forbindelse med prosjektet som ble utført der? Ellers i dokumentent får jeg inntrykk av at begrepet "politidistrikt" viser til de samme 54 enhetene/områdene man hadde i 2001 (eks. side 117f, punkt 8.2). Begrepet "politikammer" virker derimot mer uklart, så jeg heller fortsatt mot å bruke "politidistrikt" foran "politikammer" når det er den regionale enheten artikkelen omhandler. Dette er vel også normen på Wikipedia, med de (per 2001) tre distriktene på Agder som unntak.

text: :::: De 54 politidistriktene må ha kommet på plass før 90-tallet. I følge denne var tallet 54 også i 1980. Før det har enkelte lokale endringer forekommet, men i det store og hele har inndelingen vært "praktisk talt uendret i hundre år" (jfr. avsnitt Mot én etat). Arendal politidistrikt eksisterte i 2001, som det fremgår av St.mld. nr. 22 (2000-2001), pkt. 5.3.8. Her ble distriktet foreslått opprettholdt, minus to kommuner og med navneendring til Aust-Agder politidistrikt. (Det gikk som kjent ikke gjennom, da distriktet istedet ble innlemmet i Agder politidistrikt.) --Geir Pålsson (diskusjon) 31. aug. 2016 kl. 23:08 (CEST)
replies: text: :::::Da har jeg i alle fall identifisert én kilde til problemer med å få orden på hvordan politiet var organisert.

text: :::::-- Denne artikkelen skriver om arkivene etter politimesteren i Arendal. Alle politimestrene var statilige embetsmenn og arkivene er da også avlevert til et statsarkiv. Politikorpsene var kommunale. Det var en kamp gjennom 1800-tallet mellom stat og kommune om hvem som skulle betale. Debatten dreide seg også om lokalt selvstyre. Staten ga til en viss grad bidrag, men i all hovedsak ble politiet finansiert av kommunene frem til politiloven av 1936. Det ser ikke ut til at den kommunale finansieringen forsvant helt.  Se  og .

text: :::::-- "Praktisk talt uendret i 100 år" kan med andre ord vise seg å være en sannhet som behøver en del modifikasjoner. Det viser muligens til antall statlige politimestre og tar nok ikke høyde for at politiet var kommunalt. Men det er en hjertelig blanding her av politimestre og noen andre embetsmenn og alle de kommunalt ansatte i politiet. Jeg sliter også noe med å finne ut nøyaktig hvilken myndighet politimestrene hadde over de kommunale politikorpsene eller omvendt hvilken selvstendighet de kommunale politiet hadde.

text: :::::-- I dag er det ingen kommunal finansiering eller styring av politiet. Jeg er noe usikker på når den kommunale finansieringen forsvant helt. Jeg er også noe usikker på når alle polititjenestemennene ble statlige tjenestemenn. Av Valen-Senstad ser det ikke ut til å ha vært en komplett avskaffing av kommunal finansiering i 1936.

text: :::::-- Forvaltningsdatabasen hadde en interessant historikk.

text: :::::--- 01.01.1947 (Pr. 1947 var det 55 politidistrikt (politimestere). 1972: 53 politidistrikt 1980: 54 politidistrikt)

text: :::::--- 01.01.1988* Navneendring: Politikamre

text: :::::--- 01.10.1995* Navneendring: Politi- og lensmannsdistrikter - Innlemmede enheter: Lensmenn

text: :::::--- 01.01.2001 Horisontal flytting (Enheten har endret overordnet: Politidirektoratet

text: :::::--- 1. januar 2002 (Politireform 2000), ble antall politidistrikter redusert fra 54 til 27.

text: :::::-- Dette er vel en indikasjon på når politikammer og politidistrikt ble brukt som betegnelser. Det er imidlertid en annen faktor her.

text: :::::-- Før i tiden var politimestrene statlige embetsmenn det lokale politi var kommunale. I 1898 het politiet i Oslo «Kristiania politi» og byttet i 1925 navn til «Oslo politi». Lensmennene var tidligere underlagt fylkesmennene og ble innlemmet i politietaten i 1995. Legg merke til at Forvaltningsdatabasen bruker betegnelsen politimestre i 1947. Det er da også en base for statlig forvaltning og den går bare tilbake til 1947.

text: :::::-- Vi har en del ivrige og engasjerte arkivarer på Wikipedia. Det er bra og forbilledlig at folk med kunnskap engasjerer seg. Noen ganger kan det føre til skjevheter i innfallsvinkel for skrivingen. Denne artikkelen og de andre to nevnte:  Kristiansand politikammer og Vest-Agder politikammer ser ut til å være sterkt preget av hvilke arkiver som er avlevert til Statsarkivet i Kristiansand. Her ser det ut til at det kommunale perspektivet har kommet i bakgrunnen eller ikke kommet med i det hele tatt.

text: :::::-- Her trengs å skille mellom kommunalt og statlig politi. Jeg har vanskelig for å se at Arendal politikammer oppstod med den første politimesteren i Arendal. Videre tror jeg det er på sin plass å finne ut når enheten het Arendal politikammer og om den enheten i sin helhet var det samme som det antagelig senere Arendal politidistrikt. Her trengs vel også å få sett på artikkelen Politi- og lensmannsetaten. Det trengs utvilsomt en eller flere artikler om historien om politiets organisering i Norge. Denne artikkelen behøver en hel del omskriving, for eksempel så trenger det en avgrensning av kommunalt politi i Arendal mot statlib politimester. Her trengs kanskje flere artikler eller én artikkel om «Politiet i Arendal»? ツツDyveldi ☯ prat  ✉ post 3. sep. 2016 kl. 12:31 (CEST)
thread_title:  Vedr. fletting 

message: Jeg har nettopp endret 1 ekstern(e) lenke(r) i artikkelen Arendal politikammer. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://archive.is/20121220120250/https://www.politi.no/agder/om_oss/Tema_279.xhtml til https://www.politi.no/agder/om_oss/Tema_279.xhtml
Med hilsen—InternetArchiveBot (Rapporter feil) 3. sep. 2017 kl. 04:10 (CEST)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Arendal politikammer. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20160823002656/http://www.arkivportalen.no/side/aktor/detaljer?aktorId=no-a1450-05000000077304 til http://arkivportalen.no/side/aktor/detaljer?aktorId=no-a1450-05000000077304
Med hilsen—InternetArchiveBot (Rapporter feil) 3. nov. 2018 kl. 08:09 (CET)
thread_title:  Endret eksterne lenker